
ВЪВЕДЕНИЕ


Производството на електрическа и топлинна енергия от възобновяеми енергийни източници (ВЕИ) има добре известни ползи, както в Европейския съюз (ЕС), така и в България. Тези ползи са анализирани многократно в редица доклади на Европейската комисия (ЕК), както и в основните стратегически документи на национално ниво и могат да се обобщят в следните направления:
· Подобряване на сигурността на енергийните доставки;
· Повишаване на конкурентоспособността на индустрията и секторите, разработващи технологии за оползотворяване на ВЕИ;
· Намаляване на емисиите на парникови газове ;
· Подобряване на икономическите и социалните перспективи за регионално развитие;

Енергията от ВЕИ и енергийната ефективност са в състояние да окажат силно въздействие върху предизвикателствата, пред които са изправени другите секторни политики. В тази връзка на ниво ЕС се прилага координиран подход в голям диапазон политики на Общността, които оказват въздействие върху рационалното използване на енергията. 




Програмата е динамична и отворена като документ.
Тя може да бъде периодично допълвана, съобразно настъпилите промени в приоритетите на Община Кирково, в законодателството и други фактори със стратегическо значение

1. ОБЩИ ПОЛОЖЕНИЯ 
		Правното основание за разработване на краткосрочни и дългосрочни програми за насърчаване на използването на ВЕИ и биогорива се съдържа в Закона за енергията от възобновяеми източници (ЗЕВИ).  Настоящата програма е разработена в съответствие с Национален план за действие за енергията от възобновяеми източници (НПДЕВИ) и съгласно нормативните изисквания на чл. 10, ал. 1 и ал. 2 от Закона за енергията от възобновяеми източници (ЗЕВИ). 
	Краткосрочната програма за насърчаване използването на енергия от възобновяеми източници и биогорива на община Кирково за периода 2025 – 2027 г. е продължение на досегашните действия на общината в тази област и ще спомогне за постигане на целите и приоритетите, заложени в стратегическите и програмни документи за развитието на общината и региона.


2. ЦЕЛ. НА ПРОГРАМАТА 
Основната цел на програмата е насърчаване използването на енергия от възобновяеми източници, подобряване на средата за живот и труд, създаване на условия за активизиране на икономическия живот в общината при спазване на установените норми за вредни вещества в атмосферата. Реализацията на този процес ще се постигне чрез определяне на възможните дейности, мерки и инвестиционни намерения на общината.
		Община Кирково има разработена Програма за енергийна ефективност 2024-2029 година, както и Дългосрочна програма за насърчаване на използването на ВЕИ и биогорива за периода 2021-2031 година. Базирайки се на съдържащите се в тези две програми анализи и поставени цели, в настоящата програма са детайлизирани потенциалните проекти и конкретни обекти, в които ще се прилагат пакети ЕСМ и икономически обосновани мерки за използване на ВИ.

Националните приоритети в областта на енергетиката до 2030 г. са, както следва: 
· Повишаване на енергийната сигурност, чрез устойчиво развитие на енергетиката; 
· Развитие на интегриран и конкурентен енергиен пазар; 
· Използване и развитие на енергията от ВИ, съобразно наличния ресурс, капацитета на мрежите и националните специфики;
· Повишаване на енергийната ефективност чрез развитие и прилагане на нови технологии за постигане на модерна и устойчива енергетика;; 
· Защита на потребителите, чрез гарантиране на честни, прозрачни и недискриминационни условия за ползване на енергийни услуги.



	Преглед на целите за 2030 година

	Възобновяеми енергийни източници



	Национална цел за дял на енергия от ВИ в брутното крайно потребление на енергия до 2030 г.
	27.09%

	ВИ - Е 1
	30.33%

	ВИ-ТЕ и ЕО2
	42.60%

	ВИ – транспорт3
	14.20%

	Енергийна ефективност

	Намаляване на първичното енергийно потребление в сравнение с базовата прогноза PRIMES 2007
	27.89%

	Намаляване на крайното енергийно потребление в сравнение с базовата прогноза PRIMES 2007
	31.67%

	Първично потребление на енергия
	17 466 ktoe

	Крайно потребление на енергия
	10 318 ktoe

	Емисии на парникови газове

	Национална цел за намаляване на емисиите на ПГ до 2030 г. спрямо 2005 г. за секторите извън ЕСТЕ (сграден фонд, селско стопанство, отпадъци и транспорт), съгласно Регламент (ЕС) № 2018/842 за задължителните годишни намаления на емисиите
	0%




Освен към общинските обекти, Програмата е насочена и към възможностите за подпомагане на гражданите и бизнеса на територията на Община Кирково, насочено най-вече към компетентно и изчерпателно информиране относно възможностите за финансиране на проекти за оползотворяване на енергия от ВИ. 

Настоящата програма е изготвена за 3-годишен планов период. Общинската Програма е съобразена с развитието на Южен централен район за планиране, особеностите и потенциала на община Кирково за насърчаване използването на енергия от възобновяеми източници и биогорива.
 
3. ПРИЛОЖИМИ НОРМАТИВНИ АКТОВЕ 
Общинската програма за насърчаване използването на енергия от възобновяеми източници и биогорива е разработена в съответствие с изискванията на българското законодателство.

· Закон за енергията от възобновяеми източници (ЗЕВИ);  
· Закон за енергетиката (ЗЕ); 
· Закон за устройство на територията (ЗУТ);  
· Закон за опазване на околната среда (ЗООС); 
· Закон за биологичното разнообразие (ЗБР);  
· Закон за собствеността и ползването на земеделски земи (ЗСПЗЗ);   
· Закон за горите; 
· Закон за чистотата на атмосферния въздух и подзаконовите актове за неговото  прилагане;  
· Закон за водите; 
· Закон за рибарство и аквакултурите; 
· Наредба № 14 от 15.06.2005 г. за проектиране, изграждане и въвеждане в експлоатация на съоръженията за производство, преобразуване, пренос и разпределение на електрическа енергия (ЗУТ); 
· Наредба за условията и реда за извършване на екологична оценка на планове и програми (ЗООС); 
· Наредба за условията и реда за извършване на оценка на въздействието върху околната среда (ЗООС);  
· Наредба № 6 от 09.06.2004 г. за присъединяване на производители и потребители на електрическа енергия към преносната и разпределителната електрически мрежи (ЗЕ); 
· Наредба № 3 от 31.07.2003 г. за актовете и протоколите по време на строителството (ЗУТ). 
· Наредба № Е-РД-04-3 от 4 май 2016 г. за допустимите мерки за осъществяване на енергийни спестявания в крайното потребление, начините на доказване на постигнатите енергийни спестявания, изискванията към методиките за тяхното оценяване и начините за потвърждаването им;
· Наредба № Е-РД-04-1 от 22 януари 2016 г. за обследване за енергийна ефективност, сертифициране и оценка на енергийните спестявания на сгради.


4. ПРОФИЛ НА ОБЩИНАТА 

4.1.  Географско местоположение 

Територията на Община Кирково е разположена на площ от 537 871 км 2, като общината се нарежда на второ по население и трето място по големина сред 7-те общини на областта, което съставлява 16,75 % от територията на област Кърджали. На север граничи с община Джебел, на североизток – с община Момчилград, на изток – с община Крумовград и на запад – с община Златоград, област Смолян. 
Южната граница на общината съвпада с държавната граница с Република Гърция.

Община Кирково е създадена на 26.03.1914 г., като Селско общинско управление – Кирково, Гюмюрджинска околия. Многобройните административно-териториални реформи я водят на околийско подчинение към Смолян, Крумовград, Момчилград. 
След 09.09.1944 г. е преобразувана в Селски общински народен съвет Кирково.
През 1956 г. Общината е присъединена към Кърджалийска област, а след 1979 г. съществува като Селищна система Кирково.
От 1987 г. Общината обединява трите селищни системи Кирково, Подкова и Бенковски.

Релеф
Според ландшафтното райониране територията на община Кирково е разположена в Източно-родопската област, характерна със средно, - ниско планински и хълмист релеф. В коритото на Върбица, северно от село Брегово се намира най-ниската точка в общината -265 м., а най-високата точка е връх Вейката – 1463 м. Това е най-южната географска точка на България. Връх Вейката е най-високият връх на източно родопския рид Гюмюрджински снежник на българска територия. 
В същия рид се намира и най-високият връх в Източните Родопи Орлица, но той е на територията на Република Гърция.
По отношение на морфоструктурата общината попада в Източнородопското структурно понижение, което от своя страна е заето от морски палеогенски седименти и еруптивни маси. Най-силно геоложко развитие е претърпял района през Кватернера, когато се е осъществило общо епейрогенно издигане, което има почти еднаква амплитуда с изключение на най-източните части на Хасковската хълмиста област около Свиленград. 

Климат 
Заемайки източните части на Родопите, климатът в община Кирково попада в континентално-средиземноморската климатична област. Най-характерни белези на този тип климат са топлото лято и меката зима (януарските температури са над 0° C), сравнително малката годишна температурна амплитуда, есенно-зимният максимум на валежите и липсата на ежегодно устойчива снежна покривка. 
Продължителността на слънчевото греене е 224 часа годишно. Средната стойност на годишната температура на въздуха в община Кирково варира в границите между 10° С  и 12,5° С. Средно около 216 дни годишно, от началото на април до началото на ноември, се наблюдава устойчиво задържане на температурата над 10° С. 
Регионът на община Кирково се характеризира със средногодишна влажност на въздуха 72 %, като относителната влажност на въздуха е най-ниска през летните месеци – от 57% до 67%, а най-висока през зимните месеци – между 78% - 83%. Именно по-високата влажност на въздуха през зимните месеци е предпоставка за задържане на замърсителите в приземния слой на атмосферата. 
Средната месечна скорост на вятъра е в границите 0,9 m/sec до 1,2 m/sec, а средногодишната скорост е 1,1 m/sec.  Както през зимата, така и през есенния сезон, долините на местните планински реки нахлуват предимно източни ветрове. Останалите не са строго ориентирани, но режимът им е почти изцяло в зависимост от орографията на терена. Западните и югозападните ветрове са по-студени. Като правило в района се утвърждава бризовата циркулация по долините на главните водни течения. През пролетния сезон се явяват и фьонови ветрове. Те са с по-висока скорост, но са рядко за района. 

Води и водни ресурси 
Генетично подземните води в района могат да се разделят на две: 
· Подземни води, привързани към метаморфните скали;
· Подземни води, разпространени в алувиалните отложения на околните долинни системи. 

Водните ресурси в община Кирково заемат 1.20 % от територията. 
По-голямата част от населените места използват водите на река Върбица и нейните притоци – реките Дранговска, Кирковска и Чорбаджийска. 
Основната речна артерия на територията на община Кирково е река Върбица, която е носила наименованието Сютлийска до 1942 г. Тя навлиза в общината от община Златоград западно от село Пресека. 
Реката се явява десен приток на р. Арда и се влива в язовир „Студен кладенец“.

По дължина се нарежда на 28-мо място сред реките в България с нейните 98,1 км. Река Върбица е и най-дългият и най-пълноводен приток на р. Арда, поради което отводнява големи части от рида Жълти дял в Западните Родопи и Стръмни рид в Източните Родопи. Реката извира от Ардинския дял на Западните Родопи на 1284 м. н. в. от северното подножие на граничния връх Мъргазян. В горното си течение е залесена с широколистна гора. В долното си течение р. Върбица тече в широка трапецовидна долина, като след Момчилград прави две характерни стеснявания. Коритото й е широко и покрито с пясъци. Склоновете са полегати и напълно обезлесени. 

Община Кирково се намира в район с продължителни летни засушавания, които водят до изчерпване на подпочвените водни запази. Реките са с непостоянен воден дебит. През пролетта, след продължителни дъждове, текат бързо, поройно и влачат големи количества наносни материали. 

В общината има изградени 63 водоема, предназначени за напояване на земеделските земи. По значителни от тях са:
· Язовир  Мъгляне в с. Мъгляне с капацитет 8 млн. м 3
· Язовир Амбарица при с. Кирково с капацитет 150 хил. м3
· Язовир в местността Голяма нива до с. Домище с капацитет 30 хил. м3
· Язовир в с. Пловка с капацитет 25 хил. м3
· Язовир в с. Тихомир с капацитет 8 хил. м3

При с. Кирково в местността Варницата има минерален извор с дебит 20 л/сек. Водите му са хипотермални, слабоминерализирани, хидрокарбонатни, калциево-натриево-магнезиеви. Водите на извора са каптирани, изтичат директно в реката и не се използват за стопански или рекреативни цели – например балнеология, бутилиране на натурални минерални води, производство на безалкохолни напитки.

Почви 
Въпреки сравнително многообразната почвена покривка в България, поради сравнително еднообразния географски състав на община Кирково, почвеното разнообразие в този район не е особено голямо и в района се срещат предимно канелени и кафяви горски почви, които се характеризират с маломощен хумусно-алувиален слой и са подходящи за отглеждане на топлолюбиви култури като слънчоглед, тютюн, лозя, на трайни насаждения и картофи. 
Като цяло канелените горски почви са разпространени предимно в нископланинските райони, като в котловините заемат сравнително по-разчленените форми на релефа. Този тип почви са с ограничено съдържание на минерални химически елементи. От гледна точка на физичните свойства за канелени горски почви е характерно силното уплътняване на профила независимо от различията на механическия състав. При това структурата на горния слой обикновено е силно разпрашена, но подгорницата има сравнително добра структура. Понадълбоко почвената структура рязко се влошава. В районите на разпространението им ерозионните процеси са засилени. Като цяло основните процеси, които допринасят за развитието на ерозията са относително голямото вертикално разчленение на релефа и обезлесяването на значителни участъци от горите. Важно е да се отбележи, че почвената ерозия е един от основните проблеми, с които земеделците се сблъскват в световен мащаб, тъй като оказва силно неблагоприятно влияние върху развитието на селското стопанство. Редица изследвания сочат, че устойчивите практики на биологичното земеделие, както и регулярни мероприятия по залесяване, могат значително да подобрят състоянието на почвите и да намалят процесите на ерозия. Канелените горски почви като цяло са подходящи за отглеждане на лозя, тютюн, овощни и зърнени култури.
Алувиални и делувиално-ливадни почви. Този тип почви обикновено обхващат поречието на реките, като тяхното почвообразуване може да бъде характеризирано по следния начин. То се извършва при условията на временно изобилно и постоянно достатъчно овлажняване с ежегодно натрупване на нови минерални вещества под мощна ливадна растителност. Профилът на алувиално-ливадните почви се състои от ясно откроен хумусен хоризонт, под който се редуват различните по механичен състав пластове на алувиалните наноси. В зависимост от историята на формирането на речната долина и развитието на почвата хумусният хоризонт се подразделя на един, два, три и повече подхоризонти. Хумусните хоризонти на алувиално-ливадните почви са обикновено структурни и рохкави. По механичен състав са предимно леко песъчливо глинести, на отделни места и средно песъчливо глинести. Подходящи са за отглеждане на зеленчуци и коноп поради голямото количество влага, която получават от почвените хоризонти. Образувалите се от разрушаването на реолитовите скали „скелетни почви”, създават макроклимат важен за естествено растящите тютюневите насаждения и билки. Този тип почви са подходящи за отглеждане и на овощни култури, фъстъци, технически култури и др.  

Растителен и животински свят 
Източните Родопи са убежище на уникален растителен и животински свят. В ландшафта на област Кърджали могат да се срещнат някои от най-ценните дървесни и растителни видове, вписани в Червената книга на България. 
Само в Източните Родопи расте необикновеното цвете родопски силивряк. 
Природният резерват „Гюмюрджински снежник” край Кирково събира на едно място застрашени от изчезване растителни и животински видове – родопски крем, казашка хвойна, тис, джел, планински явор, кафява мечка. В защитените територии „Средна Арда” и „Юмрук скала” от двете страни на река Перперешка гнезди рядък вид на белоглавия лешояд.
Районът на Кирковска община се характеризира с многообразие от билки - мащерка, бял равнец, риган, синя жлъчка, пелин, жълт кантарион, диворастяща шипка, дива мента, киселец, маточина и други.
Животинският свят в района се отнася към централния високопланински фаунистичен район. Изключителното биологично разнообразие тук включва: 291 вида птици, 40 вида риби, 39 вида земноводни, 26 вида влечуги (в т.ч. два вида сухоземни костенурки, 13 вида змии, 11 вида гущери).

Полезни изкопаеми 
На територията на община Кирково са открити няколко находища на полезни изкопаеми. При село Яковица има находище на хромови и железни руди, в с. Костурино – на хромова руда, залежи от оловно-цинкови руди са открити край селата Шумнатица, Чакаларово и Джерово. 
В настоящия момент находищата на полезни изкопаеми не се експлоатират. 
На територията на община Кирково има и находища на нерудни полезни изкопаеми – азбест, кианит, дистен, фелицит, гранити, мрамори и други.

4.2 Площ, брой населени места, население 
4.2.1. Територията на общината е 537 871 км 2, съставлява 16,75 % от територията на област Кърджали.

4.2.2. Селищна мрежа  
На територията на община Кирково са разположени общо 72 населени места. В състава на общината влизат пет големи села с население над 1000 души – Бенковски, Чорбаджийско, Тихомир, Дрангово и Чакаларово. 

Брой на населението  
Населението по постоянен адрес по данни на национална база ЕСГРАОН към датата на съставяне на настоящата програма е 46 791 души. Население по настоящ адрес по данни от Национална база ЕСГРАОН е 26 639 души. В центъра на общината – с. Кирково живеят 669 души.
		     Коефициентът на раждаемост (живородени деца на 1000 д. от населението) се движи в рамките на 4,37%о.

Демографска характеристика на община Кирково
Върху демографското развитие на община Кирково влияние оказват различни по характер фактори и условия. Част от тях се проявяват и в останалите административнотериториални единици на страната, а други имат специфичен характер, отразяващ нейното историческо, социално-икономическо, демографско и социо-културно развитие. Определящо влияние в тази насока имат динамиката на демографските процеси и явления, свързани с естественото възпроизводство, миграциите и структурните характеристики на населението. Съвременното състояние и тенденциите на изменения в посочените процеси и явления обуславят сегашното и бъдещото развитие на човешките ресурси в общината, както в количествено, така и в качествено отношение. 




 Структура на населението 
Полова структура 
Половата структура на населението показва съотношението между броя на мъжете и жените при населението на определена териториална единица или селище. Значението на половата структура се свързва с различията и особеностите при мъжете и жените като страни в процеса на естественото възпроизводство, тяхното място в семейството, социалния статус и участието им в трудовия процес. Съотношението между мъжете и жените се определя основно от различията в динамиката на смъртността и раждаемостта  при двата пола.  

От гледна точка на половата структура съотношението между мъжете и жените в община Кирково почти не се променя през годините. 

Възрастова структура  
Възрастовата структура на населението дава представа за разпределението на населението по възрастови групи. Важността на възрастовата структура на населението, произтича от факта, че хората в отделните възрастови групи притежават различни жизнени и трудови възможности и по различен начин участват в материалното производство и духовния живот в обществото. От друга страна населението се поделя на възрастови групи и в зависимост от техните репродуктивни възможности, определящи ролята им в процеса на естественото възпроизводство. 
	





Изменението във възрастовия състав на населението е от решаващо значение за формиране на трудоспособен контингент. В резултат на ниската раждаемост, населението в под трудоспособна възраст заема най-малък дял от населението в изследваната територия. 

Делът на населението в над трудоспособна възраст в общината е близък до средния за страната.




Икономическа активност и заетост 

		През последните години процентът на безработицата на община Кирково е както следва: 2020 година – 12,57%; 2021 година – 9.12%; 2022 година – 8.65%, 2023 година – 13.83%; 2024 година – 14,32%.
		Средната работна заплата за общината е 1435 лева.
		Делът на безработните лица - жени е по-висок от колкото на мъжете.
В община Кирково, безработните лица са включени в следните програми за заетост и обучение: 
· НП „Асистенти за хора с увреждания”; 
· НП „Помощ за пенсиониране”;
· НП „Заетост и обучение на хора с трайни увреждания”
· Програма „Старт на кариерата”; 
· „Програма за заетост и обучение на продължително безработни лица”;
· Регионална програма за заетост; 
· Проект „Ние също можем - 2”; 
· Схема „Младежка заетост” ; 
· Схема „Обучение и заетост на младите хора”- компонент 1 и компонент 2; 
· Схема „Обучение и заетост” - компонент 1 и компонент 2; 
· Проект „Работа” Проект „Родители в заетост”

През 2024 г. безработицата се е увеличила намаляла в сравнение с последните години. 
	 
	2022г. декември 
	2023 г. декември 
	2024 г. декември 

	% безработни лица 
	8,65
	13,83
	14,32




4.3 Сграден фонд и транспортна инфраструктура 

· Сграден фонд – съществуващи сгради на територията на общината по видове собственици: 
· Собственост на физически лица – 12 577 броя; 
· Сгради на промишлени системи– 159 броя; 
· Сгради в сектора на услугите – 413 броя;
 
· Домакинства   
В община Кирково са регистрирани 10 567 домакинства.  
Електроснабдяването на община Кирково и цялостното стопанисване на електроразпределителната мрежа и съоръженията към нея се осъществява от „ЕРЮГ/ EVN- България“.
Отоплението се осъществява с електроенергия и твърдо гориво. За момента е постигнат баланс между достъпност и цена, но в перспектива може да се очаква изчерпване на тези ресурси, повишаване на цената им. Решение ще се търси в алтернативни източници на отопление.
На територията на общината има потребление на енергия от възобновяеми източници в с. Чорбаджийско – фотоволтаична система до 30 kw, в с. Тихомир – фотоволтаична система до 30 kw. и в с. Кирково – фотоволтаична система до 30 kw., в с. Дедец – фотоволтаична система до 991,80 kw., в с. Растник – фотоволтаична система до 996,40 kw., в с. Чорбаджийско – фотоволтаична система до 1000 kw., в с. Кирково – фотоволтаична система до 76,55 kw., в с. Дрангово – фотоволтаична система до 63,70 kw.,
Община Кирково има проектна готовност за кандидатстване по Програмата за възстановяване и развитие на ЕС.

Енергопотреблението за осветление на улици и площади на територията на Община Кирково е следното:

	Година
	Енергопотребление

	2020г.
	552781 КW/h

	2021г.
	582696 KW/h

	2022г.
	619810 КW/h

	2023г.
	645943 КW/h

	2024г.
	689406 КW/h





 
Транспортна инфраструктура 
Пътна инфраструктура  
Единственият вид транспорт на територията на община Кирково е автомобилния транспорт.  Важен общински приоритет за устойчиво развитие на община Кирково е ускореното изграждане и реконструкция на техническата инфраструктура от местно и областно значение. Предвид географското си значение на общината и региона, пътищата придобиват особено значение за населението. 

Транспортната достъпност на община Кирково се обезпечава от първокласна пътна мрежа с дължина от 23.611 км., третокласна пътна мрежа с дължина от 99.061 км., или общо 122.672 км републиканска пътна мрежа. 

Основна роля в транспортната система на общината играе първокласния път Е-85, който е част от Общоевропейския транспортен коридор №9 (Хелзинки- Димитровград – Александрополис). Неговото значение нарасна при откриване на ГКПП Маказа и реалната експлоатация на транспортния коридор. 

Транспортната достъпност на община Кирково се обезпечава от третокласна пътна мрежа и общински пътища.

Железопътна инфраструктура 
Железопътният транспорт е представен от железопътна линия Кърджали – Момчилград – Подкова, която осигурява връзката на общината с областния център Кърджали и съседната община Момчилград. Дължината на жп линията на територията на община Кирково е 5.5 км. Като цяло железопътната мрежа в общината е на добро техническо ниво. Железопътния транспорт играе важна роля за общината. 
На територията на общината има 18 фирми, осъществяващи обществен превоз. 

4.4.1 Селско стопанство 
В общата площ на община Кирково се включват:
· 237233 дка земеделски фонд;
· 268332 дка горски фонд;
·  8557 дка урбанизирани територии;
·  23749 дка други територии;

Едно от изключителните предимства на общината е високата екологична чистота на земята и природата, което се дължи на отсъствието на каквито и да било замърсяващи производства. 



Растениевъдство:
Почвените и климатичните условия, както и характерът на релефа, определят до голяма степен и вида на основните култури, които се отглеждат в община Кирково. 
Основният поминък на населението на община Кирково е свързан с тютюнопроизводството. Основното за производството на висококачествения тютюн си остава специфичната почва на Източните Родопи и изцяло ръчния труд. 
Отглеждат се почти всички зеленчукови култури за задоволяване собствените нужди на домакинствата. 

Животновъдството:
Животновъдството е втори основен подотрасъл на селското стопанство в общината, профилиран главно в областта говедовъдството, овцевъдството и птицевъдството. В преобладаваща част от случаите животните се отглеждат при примитивни условия, липсва контрол на качеството на произвежданата продукция. Познанията на стопаните са недостатъчни, липсва адекватна информация за възможностите за прилагане на нови технологии и по-добра пазарна реализация.
Пчеларството може да се развива, предвид засилената подкрепа на национално ниво, която сектора получава, както и нарасналото търсене на пчелни продукти в международен мащаб. Липсата на индустриални замърсители в района дава възможност за увеличаване броя на пчелните семейства, респективно производството на екологично чисти (биологични) пчелни продукти. 
Необходими са инвестиции в стопанства, които да са насочени към подобряване на хигиенните условия за отглеждане на животни. Необходимо е ориентиране на селските стопанства към отглеждане на елитни сортове и високопродуктивни животни, за да се повиши конкурентоспособността на производителя.

4.4.2. Горско стопанство 
Горските територии включват площта на Държавния горски фонд и Общински горски фонд и заемат 340672 дка – 54 % (при средно за страната 34,5%). Този процент определя т.нар. „лесистост на територията“.

Горски фонд на община Кирково: 
· Държавна собственост – 321998 дка;
· Частна собственост – 11881 дка;
· Общинска собственост – 5949 дка;
· Други юридически лица – 844 дка;

Естествената растителна покривка е сравнително добре запазена. Горите са съставени от широколистни видове и имат смесен характер – цер, благун, летен и зимен дъб, ясен и др.  Допълнително са залесени иглолистни насаждения -  бял и черен бор. 
На територията на ДГС – Кирково е създаден горски разсадник – държавна собственост „Чакаларово“. Разсадника се намира в землището на с. Чакаларово, на 400 м.н.в. на площ от 25 дка, до входа на селото. Основно производство в разсадника е от иглолистни дървесни видове, с които се залесява в района: бял и черен бор. Произвеждани са и пикирани фиданки от обикновен смърч и атласки кедър, предимно за декоративни цели и коледни елхи. От широколистните се произвеждат фиданки от акация, зимен дъб, обикновен дъб, и в малки количества червен дъб, шестил, брекина и източен чинар. Здравословното състояние на произвежданите фиданки е добре. 

Освен това, благоприятното влияние на горите може да се използва за развитието на лова и привличането на туристи. Възможностите за пълноценно използване на горските площи изискват необходимостта от провеждане на нова залесителна политика, обогатяване на горския фонд с нови видове с цел отглеждане на горски плодове. Това дава възможности за развитие на специфични дейности – събиране на гъби, плодове и билки. 
	Дърводобивът е една от стопанските дейности с потенциал за развитие в рамките на икономиката на община Кирково. 

Основните проблеми пред селското стопанство са: 
· Семейните земеделски стопанства са от затворен тип, земята се обработва почти без използването на техника, не се провеждат агротехнически мероприятия, което води до ниски добиви.  
· Пазарната реализация на селскостопанската продукция е силно затруднена, а предлаганите цени често са под себестойността на продукцията. Изключение е реализацията на произведения тютюн, където въпреки възможността за закъсняване на разплащанията с производителите изкупната кампания е на задоволително ниво; 
· Липсва модерна селскостопанска техника и съвременен сграден фонд, както и финансови ресурси за технологично обновяване на земеделските стопанства. Липсват познания за адекватно провеждане на агротехническите мероприятия, влагането на минерални торове и препарати за растителна защита се извършва хаотично; 

4.4.4. Туризъм  	
Община Кирково притежава висок природен потенциал и богата културна история, които са предпоставка за развитие на туризма, както и свързаните с него икономически дейности. Наличието на природни феномени и забележителности, съчетанието на различни релефни форми с благоприятни климатични условия, разнообразна горска растителност и срещани животни, са отлични условия за развитието на отдиха и туризма. Районът е достъпен и е с добри условия за почти всички видове и форми на алтернативен туризъм. 
Културно-историческите паметници на територията на общината са разнообразни: Тракийска крепост при връх Боатепе и махала Златолист; Скални тракийски гробници до селата Подкова и Веслец; Скални гъби в с. Добромирци, Антично селище със светилище при с. Загоричене и други.
Характерът на природните и историко-културните забележителности, сами по себе си могат да осигурят сравнително кратък престой и в повечето случаи не представлява главна цел на туристическо посещение. Това налага оптимално използване на туристическите ресурси. 

Основните проблеми пред туризма са: 
· липсват подходящи инфраструктурните условия, както и мерки за привличане на посетители и опазване на туристическите ресурси; 
· преобладаващата част от общинската пътна мрежа е в лошо състояние, което затруднява достъпа до общината и влияе негативно върху задоволеността на посетителите в района; 
· за пълноценното използване на предлагания продукт е необходима провеждането на мероприятия за популяризирането на общината като туристическа дестинация и налагането на създадените туристически продукти на пазара. 

4.4.5. Услуги 
Сферата на услугите е представена от търговията. Най-голям брой регистрирани стопански единици в сферата на услугите е в търговията, ресторантьорството, хотелиерството, комунални услуги. 
Търговската мрежа в с. Кирково включва 13 броя търговски обекти с обща площ 4100 кв.м., от които магазини за хранителни стоки – 6 броя/1300 кв.м. и магазини за нехранителни стоки – 7 броя/2800 кв.м., както и 8 броя места за настаняване. На територията на общината има 77 броя заведения за обществено хранене с приблизителна площ 19000 кв.м. и 16 броя семейни хотели и места за настаняване.

Фирми в областта на услугите
· „Бори” ЕООД - с. Кирково;
· ЕТ „Лина-07 Владимир Иванов“ - с. Кирково;
· „Кирково“ ООД - с. Кирково;
· „ДАРИС“ ООД - с. Кирково;
· „Викинг Т“ ООД - с. Кирково;
· „Братя Йосифови“ ООД - с. Кирково;
· „МИКРА НИКСАН“ ООД - с. Кирково; 
· „КРИСТА КО“ ООД - с. Кирково;
· „Енчеви“ ООД - с. Кирково
· ЕТ „ДЕСИ 87 —Десислава Караджова“ - с. Кирково
· Криси -98 ООД с. Кирково
· „ЕКО ДРИЙМ 2018“ ООД с. Кирково

4.4.6. Външна осветителна уредба  
Населените места от общината са електрифицирани.  
В по-голямата си част, уличното осветление е с енергоспестяващи лампи с оглед подобряване на енергийната ефективност на осветителните инсталации. Общината възнамерява да продължи с реконструкцията и модернизацията на системата за улично осветление.  
Енергийната политика на местно ниво следва да се насочи към прилагане на соларно осветление за фасади на обществени сгради, парково осветление и постепенното му въвеждане за уличното осветление. Възможностите за приложение на ВЕИ в този сектор е прилагане на LED осветителни тела с фотосоларни панели и акумулатори, с което ще се реализират съществени енергийни икономии. Поради високата цена на тези съоръжения, е необходимо да се търсят програми с грантово финансиране за оптималната реконструкция на съществуващата улична осветителни уредба.


5. ВЪЗМОЖНОСТИ ЗА НАСЪРЧАВАНЕ. ВРЪЗКИ С ДРУГИ ПРОГРАМИ 
 
Приоритетите на община Кирково за насърчаване използването на енергия от възобновяеми източници са в зависимост от стратегическите цели и политиката за развитие на общината – постигане  на конкурентоспособна, динамична и рентабилна местна икономика, подобряване стандарта на живот на населението, намаляване на емисиите на парникови газове, като елементи от политиката по устойчиво енергийно развитие. 
Изпълнението на мерките в Програма по ВЕИ, може да се съчетае с препоръките в заключителните доклади от проведените енергийни обследвания на сградите общинска собственост. При обновяването на тези сгради освен мерки по подобряване на термичната изолация на сградата, след доказване на икономическата ефективност, могат да се включат и мерки за въвеждане на термични слънчеви колектори и заместване на съществуващо отопление с такова, базирано на ВЕИ. 
Възможностите за финансиране и осъществяване на инвестиционните намерения, свързани с използването на източниците на възобновяема енергия се характеризират със следните аспекти: 
 
СОБСТВЕНИ СРЕДСТВА ОТ ОБЩИНСКИЯ БЮДЖЕТ 
Възможностите за финансиране на инвестиции в енергийна ефективност в рамките на общинския бюджет се ограничават до отпускане на средства за подобряване на енергийните характеристики на образователната и социалната инфраструктура и уличното осветление. При реализирането на мащабни инвестиции и финансирането на цялостни решения ролята на общинския бюджет е само допълваща спрямо общия размер на необходимия финансов ресурс. 

СТРУКТУРНИ ФОНДОВЕ НА ЕС 
 
· ПУБЛИЧНО-ЧАСТНО ПАРТНЬОРСТВО (ПЧП) 
Отчитайки Европейското законодателство, практика и счетоводно третиране. Публично-частното партньорство е дългосрочно договорно отношение между лица от частния и публичния сектор за финансиране, построяване, реконструкция, управление или поддръжка на инфраструктура с оглед постигане на по-добро ниво на услугите, където частният партньор поема строителния риск и поне един от двата риска - за наличност на предоставяната услуга или за нейното търсене. Плащанията по Публично-частното партньорство, свързани с ползването на предоставяната от частния партньор публична услуга, са обвързани с постигане на определени критерии за количество и качество на услугата. Общинската администрация (като потребител на услуги) има право да редуцира своите плащания, както би го направил всеки „обикновен клиент" при не предоставяне на необходимото количество и качество на услугата. Успешното изпълнение на проекти, чрез публично-частни партньорства се обуславя от наличието на следните предпоставки:
• Наличие на решение на ОС за осъществяване на ПЧП проекти:
 • Наличие на обществена подкрепа за осъществяването на проекти със значим обществен интерес;
 • Наличие на законодателна рамка подходяща за прилагане на ПЧП модели;
 • Провеждане на открита и прозрачна тръжна процедура в съответствие със съществуващите най-добри практики: 
• Изработване на механизъм за сравнение с публичните разходи за осъществяване на проекта (доказване на по-добра стойност на вложените публични средства): 
• Наличие на механизми за плащане на предоставяната услуга, съобразени с обществените възможности и нагласи (преценка на обществена нагласа и възможности за плащане на такси, прецизно определяне на нивото на таксите); 
• Съществуване на достатъчен капацитет в публичните органи, отговарящи за осъществяване на инфраструктурни проекти.	 

· ЕСКО услуги 
ЕСКО компаниите са бизнес модел, който се развива в България от няколко години. ЕСКО компаниите се специализират в предлагането на пазара на енергоспестяващи услуги. Основната им дейност е свързана с разработването на пълен инженеринг за намаляване на енергопотреблението. Този тип компании влагат собствени средства за покриване на всички разходи за реализиране на даден проект и получават своето възнаграждение от достигнатата икономия в периода, определен като срок на откупуване. Договорът с гарантиран резултат е специфичен търговски договор, регламентиран с чл. 38 от Закона за енергийната ефективност. 
Намаляване разходите за горива, енергия и други консумативи и повишаването на комфорта в сградите държавна или общинска собственост, могат да са предмет на договори за управление и експлоатация и/или проектиране, доставка, монтаж. Могат да бъдат реализиране някои от следните схеми:

· Договор с гарантиран резултат 
 
При този вид договори фирмата за енергийни услуги гарантира минимално ниво на икономии. Постигнатите допълнителни ефекти над гарантираните се разпределят дялово между страните или се капитализират само в една от тях. Частният сектор поема риска, при условие, че не бъдат постигнати минималните гарантирани икономии да не възвърне инвестициите си. 
Финансиране: Финансовите средства за осъществяване на подобен тип проекти могат да са собствени средства на частния сектор, привлечени средства, финансиране от трета страна. 

 
· Зелени инвестиции - механизъм на Протокола от Киото 
 
Съгласно Закона за енергетиката (ЗЕ), се създава вътрешна българска система за издаване и търговия със зелени сертификати. За всяко месечно произведено количество електричество от възобновяеми енергийни източници (ВЕИ), производителят му получава зелен сертификат, който е безналична ценна книга и се издава и регистрира от ДКЕВР. Съгласно ЗЕ, производителите на електроенергия от възобновяеми източници, като вятър, вода, слънце, биомаса, геотоплина и т.н., ще могат да продават цялата или част от произведената от тях електрическа енергия. 
Механизмът "Международна търговия с емисии" е залегнал в член 17 на Протокола от Киото и дава възможност на страните да търгуват помежду си с редуцирани емисии от парникови газове. Производителите на електроенергия от ВЕИ ще могат директно да продават зелените си сертификати на заинтересовани лица, по цена която се определя от търсенето и предлагането. 
 

· Финансиране от ФЕЕВИ 
 
Фонд „Енергийна ефективност и възобновяеми източници“ (ФЕЕВИ) е юридическо лице, създадено по силата на Глава 4, раздел І от Закона за енергийна ефективност (ЗЕЕ) от 2004 г. ФЕЕВИ управлява финансови ресурси, получени от Република България от Глобалния екологичен фонд (ГЕФ) с посредничеството на Международната банка за възстановявяне и развитие (МБВР) и от други донори. Фондът е напълно независимо от всички държавни институции и агенции юридическо лице и осъществява дейността си в съответствие със ЗЕЕ, Закона за енергията от възобновяеми източници (ЗЕВИ), действащото в страната законодателство и споразуменията с донорите. 
Фонд „Енергийна Ефективност и възобновяеми източници“ (ФЕЕВИ) финансира енергийно ефективни мерки за: 
· Общини 
· Търговски дружества 
· Физически лица 
 
· Финансиране от търговски банки 
 
Благодарение на Кредитната линия за енергийна ефективност и възобновяеми енергийни източници  (КЛЕЕВЕИ/ BEERECL), предложена от  Европейската банка за  възстановяване и развитие (ЕБВР), българското правителство и Европейския съюз, Вашият бизнес може да получи необходимата помощ, за да инвестирате в енергийна ефективност или възобновяема енергия. 
Какви видове проекти могат да получат финансиране? 
За „Енергийна ефективност” 
· Рехабилитация и/или подмяна на стари котли 
· Реконструкция на енергийна инфраструктура 
· Смяна на гориво (от въглища/нефт на газ) 
· Оползотворяване на отпадъчна топлина 
· Подновяване/подмяна на оборудването 
· Оптимизация на процеси, автоматизация и управление на процеси и съоръжения 
(подобряване на системи за контрол и автоматизация) 
· Комбинирано производство на топло и електроенергия 
За „Възобновяема енергия” 
· Вятърни централи 
· ВЕЦ 
· Биомаса 
· Геотермални инсталации 
· Слънчева енергия за отопление 
· Инсталации с биогаз 
 
6. ОПРЕДЕЛЯНЕ НА ПОТЕНЦИАЛА И ВЪЗМОЖОСТИТЕ ЗА ИЗПОЛЗВАНЕ ПО ВИДОВЕ РЕСУРСИ 
 
6.1. Слънчева енергия 
Оценка на потенциала на слънчевата радиация в България 
 	 
Средногодишното количество на слънчево греене за България е около 2 150 часа, а средногодишния ресурс слънчева радиация е 1 517 kWh m2. Като цяло се получава общо количество теоретически потенциал слънчева енергия, падаща върху територията на страната за една година от порядъка на 13.103 ktoe. Като достъпен годишен потенциал за усвояване на слънчевата енергия може да се посочи приблизително 390 ktoe (Като официален източник за оценка на потенциала на слънчевата енергия се използва проект на програма PHARE, BG9307-03-01-L001, „Техническа и икономическа оценка на ВЕИ в България". В основата на проекта са залегнали данни от Института по метеорология и хидрология към БАН, получени от всичките 119 метеорологични станции в България, за период от над 30 години). След анализ на базите данни е направено райониране на страната  по слънчев потенциал и България е разделена на три региона в зависимост от интензивността на слънчевото греене, показани на фигурата. 

Интерес от гледна точка на икономическата ефективност при използване на слънчевите термични инсталации предизвиква периода късна пролет - лято - ранна есен, когато основните фактори, определящи сумарната слънчева радиация в България са най-благоприятни. Основният поток на сумарната слънчева радиация е в часовете около пладне, като повече от 70% от притока на слънчева енергия е в интервала от 9 до 15 часа, който се приема като най-активен по отношение на слънчевото греене. За този период може да се приеме осреднена стойност на слънчевото греене около 1 080 h, среден ресурс на слънчевата радиация - 1 230 kWh/m2 и КПД на не-селективни слънчеви панели ~66%. 

Усвояването на икономически изгодния потенциал на слънчевата енергия реално може да се насочи първоначално към сгради държавна и общинска собственост, които използват електроенергия и течни горива за производство на гореща вода за битови нужди. Очаква се и значително повишаване на интереса от страна на жителите на панелни сгради, които освен мерките по подобряване на термичната изолация на сградата да инсталират и слънчеви колектори за топла вода. Увеличава се използването на слънчевите термични колектори в строителството на хотели, ресторанти и др. 

Слънчевата радиация, преобразувана в топлина, чрез конвенционални термични слънчеви колектори може да се насочи приоритетно към производство на гореща вода през късна пролет, лято и ранна есен.  

Въпреки, че съществуват слънчеви термични системи, които могат да работят през цялата година, в момента вследствие на високата им цена, икономически ефективното им приложение трудно може да се докаже. 

Краткосрочната програма по ВЕИ, в частта въвеждаща използването на термични слънчеви колектори, включва общински сгради, потребяващи електроенергия или течни горива за производство на гореща вода. Добър пример за това са учебните и детски заведения на територията на община Кирково. 
 Изпълнението на мерките в Програмата по ВЕИ, въвеждаща термични слънчеви колектори в такъв мащаб, при наличие на финансова възможност може да се съчетае с препоръките в заключителните доклади от проведените енергийни обследвания на сгради общинска собственост . При обновяването на тези сгради освен мерки по подобряване на термичната изолация, след доказване на икономическата ефективност, могат да се включат и мерки за въвеждане на термични слънчеви колектори и заместване на съществуващо отопление с такова, базирано на ВЕИ (биомаса или нейни производни).  
 
6.2. Вятърна енергия 
 
Масовото приложение на вятърната енергия като енергиен източник започва през 80-те години в Калифорния, САЩ. След 1988 г. тази технология навлезе и на енергийния пазар в Западна и Централна Европа. 
Според последните прогнози на Европейската ветроенергийна асоциация се наблюдава тенденция на засилено развитие на използването на вятърна енергия в Европа. 
Очаква се инсталираната мощност от 28 400 MW през 2003г. и 75 000 MW през 2010г. да достигне 180 000 MW през 2020 г. През 2020 г. електричеството, генерирано от вятърните турбини, ще покрива нуждите на 195 милиона европейци или половината от населението на континента. 

В България 
 
Вятърната енергетика има незначителен принос в брутното производство на електроенергия в страната.  
На територията на България са обособени четири зони с различен ветрови потенциал, но само две от зоните представляват интерес за индустриално преобразуване на вятърната енергия в електроенергия: 5-7 m/s и  >7 m/s. 
Тези зони са с обща площ около 1 430 km2, където средногодишната скорост на вятъра е около и над 6 m/s. Тази стойност е границата за икономическа целесъобразност на  проектите за вятърна енергия. Следователно енергийният потенциал на вятъра в България не е голям.  
Въз основа на средногодишните стойности на енергийния потенциал на вятърната енергия, отчетени при височина 10 m над земната повърхност, на територията на страната теоретично са обособени три зони с различен ветрови потенциал: 

Община Кирково попада в Зона А: зона на нисък ветроенергиен потенциал. 
Характеристиките на тази зона са: 
· Средногодишна скорост на вятъра: < 4 m/s; 
· Енергиен потенциал: 100 W/m2 ; ( по-малко от  1000 kWh/m2 годишно); 
· Средногодишната продължителност на интервала от скорости ∑ τ 5-25 m/s в тази зона е 900 h, което е около 10 % от броя на часовете в годината (8 760 h). 
 
След извършен анализ на техническия потенциал на вятърната енергия е установено, че единствено зоните със средногодишна скорост на вятъра над 4 m/s имат значение за промишленото производство на електрическа енергия. Това са само 3,3% от общата площ на страната (нос Калиакра, нос Емине и билото на Стара Планина). Трябва да се отбележи обаче, че развитието на технологиите през последните години дава възможност да се използват мощности при скорости на вятъра 3.0 – 3.5 m/s. 
 
Прогнози за развитието на вятърната енергетика в община Кирково
 
Достъпният енергиен потенциал на вятърната енергия се определя след отчитането на следните основни фактори: силно затрудненото построяване и експлоатация на ветрови съоръжения в урбанизираните територии, резервати, военни бази и др. специфични територии; неравномерното разпределение на енергийния ресурс на вятъра през отделните сезони на годината; физикогеографските особености на територията на страната; техническите изисквания за инсталиране на ветрогенераторни мощности.  
Възможността за усвояване на достъпния потенциал на вятърната енергия зависи от икономическите оценки на инвестициите и експлоатационните разходи по поддръжка на технологиите за трансформирането й. 
Изграждането на ветро парк за собствено ползване не би била целесъобразна инвестиция, но при евентуален инвеститорски интерес, община Кирково би съдействала в издаването на нужните разрешителни за изграждане на съоръжението.  
Бъдещото развитие на вятърната енергетика в общината в подходящи планински зони и такива при по-ниски скорости на вятъра ще зависи и от прилагането на нови технически решения.  
 
6.3. Водна енергия 
 
Водостопанската система на община Кирково е представена от дейностите по водоснабдяване и канализация, както и дейността по използване и стопанисване на водохранилищата.  
Основна речна артерия на територията на общината е река Върбица. Средното течение на реката минава през територията на общината и е с обширно алувиално дъно, което на места се стеснява. Речната мрежа на р. Върбица е асиметрична. Отляво се вливат дълги, добре развити реки. Режимът на реките се характеризира с ясно изразени средиземноморски характеристики. Наблюдават се чести и високи речни прииждания предимно от дъждовен произход. Влиянието на средиземноморските въздушни маси обуславя и по-високия зимен и по-малкия лятно-есенен речен отток. Характерна особеност е, че намаляването на летния отток няма характер на устойчиво маловодие. 
В района на с. Лебед преди много години в резултат на разместване на земните пластове са се формирали две естествени тектонски езера с растящи в тях естествени диви лилии.  

6.4. Геотермална енергия  
Различните автори на изследвания на геотермалния потенциал, в зависимост от използваните методи за оценка и направени предвиждания, посочват различни стойности на геотермалния потенциал в две направления: потенциал за електропроизводство и потенциал за директно използване на топлинната енергия.  
По експертни оценки възможният за използване в настоящия момент световен геотермален потенциал е съответно: ~ 2 000 TWh (172 Mtoe) годишно за електропроизводство и ~ 600 Mtoe годишно за директно получаване на топлинна енергия. В общото световно енергийно производство от геотермални източници Европа има дял от 10% за електроенергия и около 50% от топлинното производство. Очакваното нарастване на получената енергия от геотермални източници за Европа до 2020 г. е около 40 пъти за производство на електроенергия и около 20 пъти за производство на топлинна енергия. Освен използването на геотермалната енергия от подземните водоизточници все повече навлиза тенхологията на термопомпите. Високата ефективност на използване на земно и водно-свързаните термопомпи се очаква да определи нарастващият им ръст на използване до над 11% годишно.  
Оползотворяването на геотермалната енергия, изграждането на геотермални централи и/или централизирани отоплителни системи, изисква значителни първоначални инвестиции за изследвания, сондажи, енергийни съоръжения, спомагателно оборудване и разпределителни мрежи. Производствените разходи за електроенергия и топлинна енергия са по-ниски от тези при конвенционалните технологии. 
Същественото е, че коефициента на използване на геотермалния източник може да надхвърли 90%, което е недостижимо при другите технологии. Амортизационният период на съоръженията е около 30 години, докато използването на енергоизточника може да продължи векове. За осъществяването на такива проекти е подходящо да се използват ПЧП. 



Минерални води 
На територията на община Кирково е разположено находище на минерална вода „Кирково”, намиращ се в с. Кирково, област Кърджали.. В резултат на сондаж е каптиран минерален хипотермален извор с температура 33°C.  

6.5. Енергия от биомаса  
 
Естествената растителна покривка е сравнително добре запазена. 
Горите са съставени изключително от широколистни видове и имат смесен характер – цер, благун, летен и зимен дъб, бук, габър, ясен, клен.  
Горската растителност е съсредоточена предимно в планинската част на община Кирково.  
Тя има главно климатична и хидроложка роля и за това една от важните задачи е нейното запазване и преодоляването на негативните последици от безразборното и изсичане, както в миналото, така и в наши дни.  Благоприятното влияние на горите може да се използва за развитието на лова и привличането на туристи. Територията на общината е богата на билки (жълт кантарион, мащерка, белодона, медицинска иглика и др.) Възможностите за пълноценно използване на горските площи изискват необходимостта от провеждане на нова залесителна политика, обогатяване на горския фонд с нови видове с цел отглеждане на горски плодове. Това дава възможности за развитие на специфични икономически дейности - събиране на гъби, плодове и билки. В горите живеят различни животни - лисица, вълк, сив заек, дива свиня, сърна и др. От птиците разпространени са фазан, керкенез, сойка, полско врабче, скален орел, скален гълъб и др. Разнообразната флора и фауна са добра предпоставка за развитие на екологичен, ловен и рекреативен туризъм.

Дървесните видове със стопанско значение са:  
І. Иглолистни – Обикновен смърч; Сребрист смърч; Сръбски смърч; Ситков смърч; Лиственица европейска; Ела сребриста; Гръцка ела; Пирамидална хвойна; Секвоя гигантея; Западна туя; Туя ректа блон; Туя кълбовидна; Тис; Лъжекипарис; Хималайски кедър; Ваймутов бор; Пълзяща хвойна; Зелена дугласка; Бял бор; Черен бор.  
ІІ. Широколистни – Бяла бреза; Липа сребриста; Липа едролистна; Липа дребнолистна; Конски кестен; Офика; Птелея; Червен дъб; Зимен дъб;  Явор планински; Явор негундо; Явор шестил; Ясен американски; Ясен планински; Чинар; Бук; Топола; Акация; Айлант; Благун; Горун; Цер; Габер. 

ІІІ. Широколистни храсти – Върба ива; Върба плачуща; Дойция; Златен дъжд; Катунеастер; Керия; Синфорикарпус / Бял, Червен/; Спирея дугласка; Спирея японска; Спирея ванхути; Тамарикс; Филаделфус; Форзиция; Червен дрян; Жълт дрян; Вайгелия; Японска дюля; Чемшир обикновен; Чемшир пъстролистен; Чемшир японски; Японска слива; Хортензия; Див рошков; Люляк; Махония; Кипарис.  
Неизползваните отпадъци от дърводобива  и малоценната дървесина, която сега се губи без да се използва могат да бъдат усвоени само след раздробяване на трески или преработване в дървесни брикети или пелети след пресоване и изсушаване. Производството на трески има значително по-ниски разходи от производството на брикети и пелети, при което се изисква предварително подсушаване на дървесината и e необходима енергия за пресоване.  
Община Кирково е запозната с възможностите за експлоатация на собствена инсталация за биомаса или доставка на фирмите в отрасъла материал, добит от санирането на общинските гори, както и използването на всички възможности на биомасата и при подходяща програма или инвестиционно решение ще използва ресурса и възможностите в това направление. 
Голям неизползван потенциал имат селскостопанските растителни отпадъци. За балиране и транспорт на сламата има подходяща технология. Необходимото оборудване в голяма степен липсва и днес не се използва с пълния си капацитет. 
Засега няма опит и специализирано оборудване за събиране, уплътняване и транспорт на стъбла от царевица, слънчоглед и други, но този проблем може да бъде решен в кратки срокове без големи разходи. 
За отпадъците от овощните градини може да се използва оборудването, което ще надробява отпадъците от горското стопанство. 
Увеличаване на използването на биомаса за енергийни цели ще доведе до икономия на електроенергия и скъпи вносни горива и води до намаляване на енергийната зависимост. 
 
6.6. Използване на биогорива в транспорта  
 
Все още на биогоривата се гледа като на алтернатива на конвенционалните горива.  
По-широкото използване на биогорива в транспорта е част от пакета мерки, необходими за постигане целите на Протокола от Киото. Увеличената употреба на биогорива в транспорта е един от инструментите, чрез които Общността може да намали използването на вносните горива и енергия, а оттук да обезпечи сигурността на енергийните доставки в средносрочен и дългосрочен план.  
Постоянно нарастващите цени на изкопаемите горива, тяхната практическа изчерпаемост и глобалните цели за намаляване емисиите на парникови газове и опазване на околната среда, поставят биогоривата на една нова позиция – горивa на бъдещето. Те се получават чрез обработка на биомаса, която от своя страна е възобновяем източник. Биогоривата могат да заместят директно изкопаемите горива в транспортния сектор и да се интегрират в системата за снабдяване с горива.  
Насърчаването на употребата на биогорива в транспорта ще даде възможност за по-мащабно производство на биогорива, което е и предпоставка за по-широко приложение на биомасата. Също така, насърчавайки използването на биогорива и следвайки най-добрите практики в земеделието и лесовъдството се създават нови възможности за устойчиво развитие на селските райони в рамките на общоевропейската селскостопанска политика. 
Биогоривата в чиста форма или като смеси могат да бъдат изгаряни в съществуващите моторни превозни средства, като се използва вече изградената система за разпространение на горива за моторните превозни средства.  Смесването на биогорива с нефтопродукти позволява редуцирането на потенциалните разходи в системата за разпространение в Общността. 
Нарастването на търсенето на петрол, най-вече за транспортния сектор, намаляването на залежите в Световен мащаб, добивът на суров петрол от трудно достъпни залежи, водят до формиране на стратегическите цели на Зелената книга на Европейската комисия “Към европейска стратегия за сигурност на енергийните доставки” и Бялата книга “Енергия за бъдещето – възобновяеми енергийни източници”. Зелената книга поставя като основна цел до 2020г. 20% от конвенционалните горива в сектор транспорт, да бъдат заменени с “нови енергийни източници” - биогорива, природна газ, водород или други алтернативни горива, получени по екологично чист начин. 
Биодизелът, като алтернатива на конвенционалното дизелово гориво е един много перспективен продукт. Неговото все по-широко навлизане в нашия бит се обуславя от редица предпоставки - изменението на световния климат, отслабващите сили на природата в борбата й със замърсяването, изчерпването на традиционните енергийни източници и т.н. 
Най-големите предимства на това гориво са: добиване от ежегодно възобновяеми източници; на практика не замърсява околната среда!  
Използването на биогорива в транспорта на територията на община Кирково все още е икономически неоправдано.  

6.7. Използване на енергия от възобновяеми източници в транспорта. 
 
За момента използване на енергия от възобновяеми източници в транспорта е икономически неоправдано. 
 
7. ИЗБОР НА МЕРКИ, ЗАЛОЖЕНИ В НАЦИОНАЛЕН ПЛАН ЗА ДЕЙСТВИЕ ЗА ЕНЕРГИЯТА ОТ ВЪЗОБНОВЯЕМИ ИЗТОЧНИЦИ (НПДЕВИ)  
 
7.1. Административни мерки: 
 
· Съобразяване на общите и подробните градоустройствени планове за населените места в общината с възможностите за използване на енергия от възобновяеми източници. 
· Минимизиране на административните ограничения  пред инициативите за използване на енергия от възобновяеми източници. 
· Подпомагане реализирането на проекти на индивидуални системи за използване на електрическа, топлинна енергия и енергия за охлаждане от възобновяеми източници. 
· Намаляване на разходите за улично осветление. 
· Реконструкция на съществуващи отоплителни инсталации и изграждане на нови.  
· Основен ремонт и въвеждане на енергоспестяващи мерки на обществени сгради.  
· Постепенна подмяна на остарелия и амортизиран автопарк.  
· Подпомагане изграждането на ветроенергийни паркове от частни инвеститори. 
· Осигуряване на участие в обучение по енергиен мениджмънт на специалисти от общинската администрация работещи в областта на енергийната ефективност.  
· Модернизация на електропреносната мрежа в Общината. 
· Ремонт и поддръжка на електропреносната мрежа. 
· Изграждане и експлоатация на системи за производство на енергия от възобновяеми енергийни източници. 
· Стимулиране производството на енергия от биомаса. 
· Подмяна на уличното и обществено осветление с енергоспестяващи тела. 
 
7.2. Финансово – технически  мерки: 
7.2.1. Технически мерки: 
· Мерките, заложени в Програмата на община Кирково за оползотворяване на енергията от възобновяеми източници ще се съчетават с мерките, заложени в Националната Програма. 
· Стимулиране изграждането на енергийни  обекти за производство на енергия от ВЕИ върху покривните конструкции на сгради общинска собственост и/или такива със смесен режим на собственост. 
· Изграждане на системи за улично осветление в населените места с използване на енергия от възобновяеми източници, като алтернатива на съществуващото улично осветление. 
· Търсене на резерви за улично осветление от ВЕИ на съществуващи паркове и градини на територията на община Кирково.
· Стимулиране на частни инвеститори за производство на енергия, чрез използване на биомаса от селското стопанство по сектори – земеделие и животновъдство. 
· 
 
7.2.2.Източници и схеми на финансиране: 
 
При провеждането на предвидените мерки ще се прилагат подходите: 
 
1. Подход „Отгоре – надолу”: състои се в анализ на съществуващата законова рамка за формиране на общинския бюджет, както и на тенденциите в нейното развитие. При този подход се извършат следните действия:  
· Прогнозиране на общинския бюджет за периода на действие на програмата;   
· Преглед на очакванията за промени в националната и общинската данъчна политика и въздействието им върху приходите на общината и проучване на очакванията за извънбюджетни приходи на общината; 
· Използване на специализирани източници като: оперативни програми, кредитни линии за енергийна ефективност и възобновяема енергия (ЕБВР), Фонд „Енергийна ефективност и възобновяеми източници”, Национална схема за зелени инвестиции (Национален доверителен фонд), договори с гарантиран резултат (ЕСКО договори или финансиране от трета страна).  
 
2.   Подход „Отдолу – нагоре”: основава се на комплексни оценки на възможностите на общината да осигури индивидуален праг на финансовите си средства (примерно: жител на общината, ученик в училище, пациент в болницата, и т.н.) или публично-частно партньорство. 
Основни източници на финансиране: 
 
· Държавни субсидии – Републикански бюджет; 
· Общински бюджет; 
· Собствени средства на заинтересованите лица; 
· Договори с гарантиран резултат; 
· Публично частно партньорство; 
· Финансиране по Оперативни програми; 
· Финансови схеми по Национални и Европейски програми; 
· Кредити с грантове по специализираните кредитни линии. 
 
8. ПРОЕКТИ 
Към момента са реализирани енергоспестителни мерки в следните сгради на територията на община Кирково: 
· Сграда ОбА Кирково
· ДГ „Пролет“ с. Чакаларово
· ДГ „Мики Маус“ с. Бенковски
· Жилищен блок „Зинор” с. Подкова 
· СУ „Отец Паисий“ с. Кирково- сектор А и В
· ДГ „Дъга“ с. Горно Кирково
· ДГ „Слънце“ с. Чорбаджийско
· ДГ „Слънце“ с. Фотиново
· СУ „Н. Й. Вапцаров“ с. Бенковски


През периода на действие на програмата, Община Кирково ще реализира проект по Енергийна ефективност и Улично осветление в следните населени места на територията на община Кирково:
· с. Кирково;
· с. Бенковски;
· с. Фотиново- център;
· с. Фотиново- мах. Фотиново-Загоричане;
· с. Чорбаджийско;
· с. Чорбаджийско- мах. Пенковци
С проектите се цели осигуряване на високо ниво на енергийна ефективност на сградите, допринасяща за устойчиво местно развитие на община Кирково. 

През периода на действие на програмата, Община Кирково ще заложи на следните приоритети свързани с Енергийната ефективност и ВЕИ: 
Приоритет № 1: Намаляване на консумацията на енергия в общинския сектор, чрез въвеждането на енергоспестителни мерки и използване на ВЕИ. 
Цел 1: Намаляване на консумацията на енергия като цяло в общинския сектор Очаквани резултати: 
а) Намаляване на разходите на горива и енергия с 5 % годишно; 
б) Намаляване емисиите от СО2 с 5% годишно и постигнат екологичен ефект; 
в) Подобрен комфорт на обитаване в обновените сгради; 

Инвестиционни проекти: 
1.1. Инсталиране термосоларни инсталации за топла вода на общински сгради с целогодишно използване (общинска администрация, детски и социални заведения и др.). 
1.2. 	Инсталиране на фотосоларни инсталации  
1.3. 	Продължаване въвеждането на енергоспестяващи мерки и ВЕИ в общински сгради 
1.4. 	Продължаване модернизацията на уличното осветление в община Кирково.
1.5. Подмяна на котлите с течно гориво (нафта, мазут) и твърдо гориво (дърва, въглища) с пелети, газ. 
 
Приоритет № 2: Намаляване на консумацията на енергия от изкопаеми горива в частния сектор, чрез използване на ВЕИ. 
Цел 2.: Насърчаване на използването на ВЕИ в жилищата на територията на общината. 
Очаквани резултати: 
а) Намаляване на годишния разход на енергия от населението средно с 3% годишно; 
б) Намаляване на емисиите парникови газове и постигане на екологичен ефект; 
в) Подобрен комфорт на обитаваните сгради. 
Неинвестиционни дейности: 
Провеждане на общинска информационна кампания за: 
· насърчаване на използването на ВЕИ жилищни сгради, особено термосоларни колектори, икономически и екологични ползи; 
· информиране на жителите на общината за възможни финансови схеми за реализиране на частни проекти ВЕИ; 
Приоритет № 3: Повишаване на използването на ВЕИ от местния бизнес 
Цел 3.1.: Насърчаване на използването на ВЕИ  в предприятията на територията на общината. 
Очаквани резултати: 
а) Намаляване на консумацията на енергия в промишления сектор с 10%; 
б) Намаляване на емисиите парникови газове и постигане на екологичен ефект; 
в) Повишаване на конкурентоспособността на бизнеса. 
Инвестиционни проекти: 
	3.1.1. 	Изграждане на термосоларни инсталации за топла вода. 
	3.1.2. 	Изграждане на отоплителна централа на биомаса. 

Цел 3.2: Насърчаване на бизнеса и привличане на инвеститори за изграждане на ВЕИ инсталации територията на общината. 
Неинвестиционни дейности: 
3.2.1.  Популяризиране на потенциала на ВЕИ в общината,  
3.2.2.  Популяризиране на източници за финансиране на ВЕИ проекти. 
3.2.3. Привличане на инвеститори и създаване на ПЧП.  
Инвестиционни проекти: 
3.2.4. Изграждане на фотоволтаични паркове на територията на общината 
3.2.5. Изграждане на централа на биомаса 
 

Приоритет № 4: Въвеждане на система за управление на енергията на територията на общината, вкл. ВЕИ. 
Цел 4.1: Изграждане на общински капацитет с кадри, специализирани в сферата на ЕЕ и ВЕИ. 
Очаквани резултати: 
а) Обучени общински ръководители и специалисти за работа в общинската администрация в областта на ЕЕ и ВЕИ. 
б) Основаване на общинско звено (или обособена дейност) по ЕЕ и ВЕИ с обучени специалисти за работа в него. 
Неинвестиционни дейности: 
4.1.1. Осъществяване на обучения на общински ръководители и специалисти в сферата на ЕЕ и ВЕИ за работа в общинската администрация. 
Цел 4.2. Мобилизиране на обществена подкрепа за изпълнение на плана по ЕЕ и програма за ВЕИ на основата на широко партньорство с бизнеса и организации на гражданското общество. 
Очаквани резултати: 
а) Осигурена широка обществена подкрепа за изпълнението на плана по ЕЕ и общинската програма за устойчиво използване на ВЕИ на територията на община Кирково.
б) Установено трайно партньорство между Общинска администрация, бизнеса и гражданите. 
в) Въведена система за енергийно управление на територията на общината. 
 
Неинвестиционни дейности: 
4.2.1. Подготовка и провеждане на разяснителна кампания сред населението и местния бизнес за целите на общинските програми по ЕЕ и ВЕИ и за необходимостта от партньорство между участниците в нейното изпълнение. 

4.2.2. Въвеждане на постоянно наблюдение, анализ и оценка на състоянието на изпълнението на общинските програми по ЕЕ и ВЕИ и публикуване на периодични информации. 
 

9. НАБЛЮДЕНИЕ И ОЦЕНКА ОТ РЕАЛИЗИРАНИ ПРОЕКТИ 
Наблюдението и отчитането на общинските програми се извършва от общинските съвети, които определят достигнатите нива на потребление на енергия от възобновяеми източници на територията на общината, вследствие изпълнението на Програмата, пред областния управител и Изпълнителния директор на АУЕР. 
За успешния мониторинг на програмите е необходимо да се прави периодична оценка на постигнатите резултати, като се съпоставят вложените финансови средства и постигнатите резултати, което служи като основа за  определяне реализацията на проектите. 
Нормативно е установено изискването за предоставяне на информация за изпълнението на общинските програми за насърчаване използването на енергия от възобновяеми източници (чл. 8, ал. 2 от Наредба № РД–16-558 от 08.05.2012 година).  
Реализираните и прогнозни ефекти следва да бъдат изразени, чрез количествено и/ или качествено измерими стойностни показатели /индикатори. 

 
10. ЗАКЛЮЧЕНИЕ 
 
Общините придобиват все по-значителни функции в управлението на енергията, в условия на децентрализация и разширяване правомощията на местното самоуправление. Като основна грижа на общинските власти се явява задачата за рационално използване на енергийните ресурси, тяхното производство и доставка. Община Кирково притежава потенциал за използване на възобновяема енергия, която може да осигури значителна част от общата, необходима за бизнеса и домакинствата енергия чрез развитие, разработване и използване на възобновяемите ресурси и насърчаване прилагането на мерките за енергийна ефективност. 
Като местен орган на управление, Община Кирково определя местната енергийна политика по възобновяеми източници, дефинира приоритетите в нейното развитието и създава условия за изпълнение на местни енергийни инициативи в качеството си на: 
· Консуматор и доставчик на услуги; 
· Фактор за вземането на местни решения и утвърждаване на мерки за енергийна ефективност; 
· Модел за енергийно поведение; 
· Бенефициент и изпълнител на проекти в областта на енергийната ефективност и възобновяемата енергия. 
Програмата на община Кирково за насърчаване използването на енергията от възобновяеми източници на територията на общината трябва да е в пряка връзка с Програмата по енергийна ефективност. 
Резултатите от изпълнението на Програмата са: 
· Намаляване на потреблението на енергия от конвенционални горива и енергия на територията на общината; 
· Повишаване  сигурността на енергийните доставки; 
· Повишаване на трудовата заетост на територията на общината; 
· Намаляване на вредните емисии в атмосферния въздух; 
· Повишаване на благосъстоянието и намаляването на риска за здравето на  населението. 


Настоящата програма като стратегически документ с отворен характер може да бъде изменяна, допълвана и актуализирана в целия си срок на действие в зависимост от наличието на нови данни, промяна в текущите обстоятелства, в инвестиционните намерения и възможностите за финансиране на заложените цели

